سباستیان ھالەر
سباستیان ڕۆمان تێەدی ھالەر (لەدایکبووی ٢٢ی حوزەیرانی ١٩٩٤) یاریزانێکی تۆپی پێی پیشەگەرییە کە وەک ھێرشبەر یاری دەکات بۆ یانەی بۆندسلیگا بۆروسیا دۆرتمۆند و ھەڵبژاردەی تۆپی پێی کۆتدیڤوار.

ھالەر کاروانی پیشەگەری لە فەڕەنسا دەستی پێکرد لەگەڵ یانەی ئۆکسێر، و لە ساڵی ٢٠١٥ بە خواستن گواسترایەوە بۆ یانەی خولی نایابی ھۆڵەندی ئۆترێخت، پێش ئەوەی بە شێوەیەکی ھەمیشەیی گرێبەستیان لەگەڵ بکات. دوای دوو ساڵ، گوازرایەوە بۆ یانەی ئەڵمانی ئینتراخت فرانکفۆرت و لە ساڵی ٢٠١٨دا جامی ئەڵمانیای بردەوە. یانەی ئینگلیزی پرێمییەر لیگ یانەی وێست ھام یونایتد دوای ساڵێک گرێبەستی لەگەڵدا کرد و کردی بە گرانترین گرێبەست لە مێژووی یانەکە بە بڕی ٤٩٫٨ ملیۆن یۆرۆ (٤٥ ملیۆن پاوەند). ھالەر گەڕایەوە ھۆڵەندا لە ساڵی ٢٠٢١، گرێبەستی لەگەڵ ئەیاکس واژوو کرد، بە تێچووی ٢٢٫٥ ملیۆن یۆرۆ (١٨٫٨ ملیۆن پاوەند). لە شەش مانگی یەکەمیدا، خولی نایابی ھۆڵەندا و جامی ھۆڵەندای بردەوە. ئەو بوو بە یەکەم یاریزان کە لە حەوت یاری یەک لەدوای یەک لە خولی پاڵەوانەکانی ئەوروپا گۆڵ تۆمار بکات لە وەرزی ٢٠٢١–٢٢ و پاشان گواسترایەوە بۆ بۆروسیا دۆرتمۆند بە ٣١ ملیۆن یۆرۆ.

لە فەڕەنسا لەدایکبووە، لە باوکێکی فەڕەنسی و دایکێکی کۆتدیڤواری، ھالەر نوێنەرایەتی فەڕەنسای کرد لە ئاستی لاوانی ھەڵبژاردە، پێش ئەوەی لە ساڵی ٢٠٢٠دا بڕیار بدات یاری بۆ کۆتدیڤوار بکات. ئەو یەکەم گۆڵی نێودەوڵەتی تۆمارکرد بەرامبەر ماداگاسکار تۆمار کرد و نوێنەرایەتی ھەڵبژاردەی نیشتیمانی کرد لە جامی نەتەوەکانی ئەفریقا ٢٠٢١.

ژیانی سەرەتایی 
ھالەر لە ڕیس-ئۆرانگیس، ئێسۆن، پاریس، فەڕەنسا لە دایکێکی ئیڤواری و باوکێکی فەڕەنسی لەدایک بووە.

کاروانی یانە

ئۆکسێر 
لەماوەی جامی جیھانی خوار ١٧ ساڵانی فیفا لە ساڵی ٢٠١١، لە ٢٦ی حوزەیرانی ٢٠١١، ھالەر یەکەم گرێبەستی پیشەگەری خۆی لەگەڵ ئۆکسێر واژوو کرد، ڕازی بوو بە گرێبەستێک بۆ ماوەی سێ ساڵ.

بەر لە دەستپێکردنی وەرزی ٢٠١٢–١٣، ھالەر بەرزکرایەوە بۆ تیمی یەکەم لەلایەن ڕاھێنەر جەن-گی واڵلمەوە. یەکەم یاریکردنی پیشەگەری لە ٢٧ی تەممووزی ٢٠١٢دا بوو، لە یاری یەکەمی خولەکە لە وەرزی ٢٠١٢–١٣ بەرامبەر نیمس.

ئۆترێخت 
لە ٢٤ی کانوونی یەکەمی ٢٠١٤دا ڕاگەیەندرا کە ھالەر بە خواستن نێردرا بۆ یانەی خولی نایابی ھۆڵەندا ئۆترێخت تا کۆتایی وەرزەکە. لە کۆتایی وەرزەکەدا، ڕاگەیەندرا کەئۆترێخت گرێبەستی لەگەڵ ھالەر واژوو کردووە بە شێوەی ھەمیشەیی. ھاندەران دەنگیان دا بە ھالەر وەک براوەی خەڵاتی دی تۆماسۆ ترۆفی ٢٠١٥، نازناوی باشترین یاریزانی ساڵی ئۆترێخت.

ئینتراخت فرانکفۆرت 
لە ١٥ی ئایاری ٢٠١٧، ھالەر گرێبەستێکی چوار ساڵەی لەگەڵ ئینتراخت فرانکفۆرت واژوو کرد بە بڕی ٧ ملیۆن یۆرۆ. لە جامی ئەڵمانیای ٢٠١٧–١٨، چوار گۆڵی بۆ فرانکفۆرت تۆمارکرد، کە یانەکە یاری کۆتایی بردەوە، کە یەکەم نازناوی کاروانی وەرزشی ھالەر بوو. لە وەرزی ٢٠١٨–١٩ی بۆندسلیگا، لە ٢٩ یاری ١٥ گۆڵی تۆمارکرد و یانەکە لە پلەی حەوتەم وەرزەکەی کۆتایی پێھێنا.
سەرەڕای گۆڵەکانی، ھەروەھا نۆ ئەسیستی ئەنجامدا، واتە بەشداری لە ٢٤ گۆڵدا کرد لە ماوەی وەرزەکە، کە لە وەرزی ٢٠١٨–١٩ تەنیا ڕۆبێرت لێڤاندۆوسکی ژمارەیەکی باشتری ھەبوو بە ٢٩.

وێستھام یونایتد 

لە ١٧ی تەممووزی ٢٠١٩، ھاڵەر گرێبەستێکی پێنج ساڵەی لەگەڵ یانەی وێستھام یونایتد واژوو کرد بە بڕە پارەیەک کە بوو بە گرانترین گرێبەستی یانەکە، کە لەوانەیە بگاتە ٤٥ ملیۆن پاوەند. لە ١٠ی ئابی یەکەمین یاری خۆی ئەنجامدا، کە ٩٠ خولەکی تەواوی یاری کرد لە دۆڕاندنی ٥–٠ لە پریمەرلیگ بەرامبەر پاڵەوانی وەرزی پێشوو مانچستەر سیتی. دوای دوو ھەفتە، یەکەم گۆڵەکانی تۆمارکرد لە بردنەوەی ٣–١ بەرامبەر یانەی واتفۆرد کە گۆڵی دووەمی بە لێدانێکی نایاب بوو. ھالەر لە یانەی وێستھامدا نەیدەتوانی ئاستی بەرز پێشکەش بکات، کە دەیڤد مۆیز جێگەی مانوێل پێلێگرینی وەک ڕاھێنەر گرتەوە و دواتر مایکایڵ ئەنتۆنیۆی پێ باشتر بوو لە پێشەوە، لەگەڵ خراپی باری تەندروستی ھاوسەرەکەی و کوڕە تازە لەدایکبووەکەی.

لە تەممووزی ٢٠٢٠، فرانکفۆرت یانەی وێستھامی دا بە فیفا دوای ئەوەی بەشێک لە پارەکەیان نەداوە لە ئایاری ٢٠٢٢ کە ٥٫٤ ملیۆن پاوەندە و بەشێک بووە لە گرێبەستە ٤٥ ملیۆنەکە، وێستھام بانگەشەی ئەوەی کرد کە پارەکەیان ڕەتکردەوە، دوای ناکۆکییەکی گرێبەست لەنێوان دوو یانەکە. لە ١٦ی کانوونی یەکەمدا، ھالەر گۆڵێکی تۆمارکرد بە لێدانی دەبڵە لە یارییەکدا کە بەرامبەر بوون ١–١ بەرامبەر کریستاڵ پاڵاس کە بە جوانتری گۆڵی مانگ لە پریمەرلیگ ھەڵبژێردرا.

ئەیاکس 
لە ٨ی کانوونی دووەمی ٢٠٢١، ھالەر گرێبەستێکی چوار ساڵ و نیوەی لەگەڵ یانەی ئەیاکس ی ھۆڵەندا واژوو کرد بە گرانترین گرێبەست لە یانەکەدا بە تێچووی ٢٢٫٥ ملیۆن یۆرۆ (١٨٫٨ ملیۆن پاوەند)، کە بەمەش لەگەڵ ڕاھێنەری پێشووی ئۆترێخت ئێریک تێن ھاگ بەیەک گەیشتنەوە. دوای دوو ڕۆژ یەکەم یاری خۆی کرد وەک یەدەگ لە نیوەی دووەمی بەرامبەر ڕکابەری دی تۆپپەر ئاییندھۆڤن، ئەسیستی بۆ ئەنتۆنی کرد بۆ گۆڵی یەکسان بوون لە یارییەکدا کە ٢–٢ بەرامبەر بوون. لە ١٤ی کانوونی دووەمدا، یەکەم گۆڵێک و ئەسیستێکی کرد، لە بردنەوەی ٣–١ بەرامبەر توێنتی. لە ٣ی شوبات، ھالەر بە ھەڵە لە لیستی یانەکە بۆ قۆناغەکانی یەکلاکەرەوە لە خولی ئەورووپا دوورخرایەوە و لەبەر ئەوە نەیتوانی لە پاڵەوانێتەکەدا بۆ یانەکە یاری بکات.

لە بردنەوەی ٥–١ لە دەرەوەی یاریگای خۆیان بەرامبەر یانەی سپۆرتینگ لە خولی پاڵەوانەکانی ئەورووپا لە ١٥ی ئەیلوولی ٢٠٢١، ھالەر دوو گۆڵی لە ھەر نیوەیەکدا تۆمارکرد بۆ ئەوەی ببێتە یەکەم یاریزان کە چوار گۆڵ تۆمار بکات لە یەکەمین یاریی لە خولی یانە پاڵەوانەکانی ئەورووپا لەدوای مارکۆ ڤان بەستن بۆ یانەی میلان لە ساڵی ١٩٩٢، بەڵام یاریزانە ھۆڵەندییەکە پێشتر لە پێشبڕکێی جامی ئەورووپا یاریکردبوو. لە یاریی دواتردا ١٣ ڕۆژ دواتر، گۆڵێکی تۆمارکرد بەرامبەر بیشکتاش، کە بووە یەکەم یاریزان لە مێژووی پاڵەوانێتییەکەدا کە پێنج گۆڵ تۆمار بکات لە دوو یاری یەکەمیدا؛ بەرامبەر ھەمان تیپ لە ٢٤ی تشرینی دووەم، ھالەر دوو گۆڵی تۆمارکرد لە بردنەوەی ٢–١ بۆ ئەوەی ببێتە یەکەم یاریزان کە نۆ گۆڵ تۆماربکات لە پێنج یاری یەک لەدوای یەک لە پاڵەوانێتییەکەدا. لە ٧ی کانوونی یەکەمدا، ھالەر گۆڵێکی تۆمار کرد لە یاری قۆناغی کۆمەڵەکانی چامپیۆنس لیگ، کە بوو بە دووەم یاریزان لە دوای کریستیانۆ ڕۆناڵدۆ لە ٢٠١٧ەوە کە لە ھەموو شەش یاری کۆمەڵەکان گۆڵ تۆمار بکات و بووە خێراترین یاریزان کە بگات بە ١٠ گۆڵ لە مێژووی پاڵەوانێتییەکەدا. لە ٢٣ی شوباتی ٢٠٢٢، ھەڵەیەکی کرد و گۆڵێکی لە خۆیان تۆمارکرد، و دواتر یارمەتی ئەیاکسی دا کە لە دەرەوەی یاریگای خۆیان لە بەرامبەر بەنفیکا بەرامبەر بن ٢–٢ و بوو بە یەکەم یاریزان کە لە حەوت یاری یەک لەدوای یەک لە پاڵەوانێتەکەدا گۆڵ تۆمار بکات؛ یانەکەی ٣–٢ بە ئەنجامی ھەردوو یاری دۆڕا. بە ٢١ گۆڵ لە ٣١ یاری، وەرزەکەی کۆتایی پێھێنا وەک گۆڵکاری خولی نایابی ھۆڵەندا.

بۆروسیا دۆرتمۆند 
لە ٦ی تەممووزی ٢٠٢٢، ھالەر گرێبەستێکی لەگەڵ بۆروسیای دۆرتمۆند واژوو کرد تاوەکو ٣٠ی حوزەیرانی ٢٠٢٦. تێچووی گواستنەوەکە لەو کاتەدا ٣١ ملیۆن یۆرۆ بوو، کە دەکرێت بەرز بێتەوە بۆ ٣٤٫٥ ملیۆن یۆرۆ لەسەر بنەمای ئاست و ئەنجام. لە ١٨ی تەممووزدا، ھالەر لە کەمپی ڕاھێنانی پێش وەرز لە سویسرا کشایەوەدوای ئەوەی زانرا کە تووشی شێرپەنجە بووە.

کاروانی نێودەوڵەتی

لاوان 

ھالەر یاریزانی لاوانی فەڕەنسا بوو، نوێنەرایەتی وڵاتی لەدایکبوونی کرد لە ھەموو ئاستەکانی لاوان و کۆی ٥١ یاری ئەنجامدا و ٢٧ گۆڵ تۆمارکرد. لەگەڵ تیمی خوار ١٧ ساڵی یاریکرد لە جامی جیھانی خوار ١٧ ساڵانی فیفا لە ساڵیی ٢٠١١ لە مەکسیک، لە بردنەوەی ٣–٠ بەسەر ئەرجەنتین لە یاری یەکەمی کۆمەڵەکان گۆڵی تۆمار کرد.

لە ١٤ی تشرینی دووەمی ٢٠١٣، ھالەر یەکەمین یاری خۆی بۆ خوار ٢١ ساڵان ئەنجامدا، لە خولەکی ٥٧دا وەک یەدەگ ھاتە یاریگاوە لە جێگەی ئەنتۆنی مارسیاڵ لە بەرامبەر ئەرمینیا لە یارییەکی پاڵاوتنی ئەورووپی لە تۆلۆز و گۆڵێکی تۆمارکرد لە بردنەوەی ٦–٠. لە ٢٥ی ئازاری ٢٠١٥دا لە بردنەوەیەکی دۆستانەدا گۆڵی تۆمار کرد بەرامبەر ئیستۆنیا کە بە ھەمان ئەنجامی ٦–٠ یارییەکە تەواو بوو، و لە ١٠ی تشرینی دووەمی ٢٠١٦دا لە بردنەوەی ٥–١ بەرامبەر کۆت دیڤوار گۆڵی تۆمار کرد لە ستادی پییەر برێسۆن.

پێکھاتەی یەکەم 
لە تشرینی دووەمی ٢٠٢٠، ھالەر بانگھێشت کرا بۆ ھەڵبژاردەی نیشتیمانی کۆتدیڤوار. لە ١٢ی تشرینی دووەمی ٢٠٢١ لە پاڵاوتنەکانی جامی نەتەوەکانی ئەفریقیا بۆ یەکەم جار بەشداری کرد و گۆڵی بردنەوەی تۆمار کرد لە خولەکی ٥٥ بۆ بردنەوەی یارییەکە. دواتر بانگھێشت کرا بۆ جامی ئەفریقا کە لە کامیرۆن ئەنجام دەدرا، کە گۆڵێکی تۆمارکرد لە یارییەکی قۆناغی کۆمەڵەکان بەرامبەر سیرالیۆن؛ لە قۆناغی ١٦ لە بەرامبەر میسر، لە کۆتایی نیوەی یەکەمی کاتی زیادکراودا دانیشت بۆ ماکسوێل کۆرنێت و ھەڵبژاردەکەی بە لێدانی یەکلاکەرەوە دۆڕا.

ئاماری کاروانی وەرزشی

یانە

نێودەوڵەتی

ڕێزلێنان 
ئینتراخت فرانکفۆرت
 جامی ئەڵمانیا: ٢٠١٧–١٨

ئەیاکس
 خولی نایابی ھۆڵەندا :٢٠٢٠–٢١، ٢٠٢١–٢٢
 جامی ھۆڵەندا: ٢٠٢٠–٢١

تاکەکەسی
 نازناوی دەیڤد دی تۆماسۆ: ٢٠١٥
 باشترین یاریزانی نوێی مانگ: تشرینی یەکەمی ٢٠١٧
 جوانترین گۆڵی مانگی پریمەرلیگ: کانوونی یەکەمی ٢٠٢٠
 گۆڵکاری خولی نایابی ھۆڵەندا: ٢٠٢١–٢٢

سەرچاوەکان 

یاریزانانی تۆپی پێی دوور لە وڵات لە ھۆڵەندا
یاریزانانی تۆپی پێی دوور لە وڵات لە ئەڵمانیا
یاریزانانی تۆپی پێی دوور لە وڵات لە ئینگلستان
یاریزانانی تۆپی پێی دوور لە وڵاتی فەڕەنسی
یاریزانانی تۆپی پێی فەڕەنسی
زیندووان
لەدایکبووانی ١٩٩٤
ھێرشبەرانی تۆپی پێ
یاریزانانی بۆندسلیگا
یاریزانانی لیگ ٢
یاریزانانی پرێمیەرلیگ